शैक्षणिक गतिविधियों की समीक्षात्मक बैठक
कलेक्टरललितकुमार गुप्ता की अध्यक्षता में मंगलवार को कलेक्ट्रेट सभाकक्ष में रमसा की जिला निस्पादन समिति की बैठक में राष्ट्रीय माध्यमिक शिक्षा अभियान के तहत विद्यालयों में संचालित विभिन्न गतिविधियों की समीक्षा की गई। कलेक्टर ने अभियान के तहत संचालित गतिविधियों की प्रगति पर संतोष व्यक्त करते हुए मुख्यमंत्री जन सहभागिता योजना के तहत विद्यालयों में अधिकाधिक कार्य करवाने पर बल दिया। बैठक में एडीपीसी (रमसा) गोविंदसिंह राठौड़ ने जिले के विद्यालयों में प्रगतिरत कार्य खेल मैदान विकास, आदर्श विद्यालय प्रगति, शारदे बालिका छात्रावास, डिजिटल योजना, क्लिक योजना सहित विभिन्न गतिविधियों की जानकारी दी। कक्षा 6 से 10 तक आरकेसीएल के सहयोग से सत्र पर्यंत छात्रों को कंप्यूटर प्रशिक्षण दिया जा रहा है।
hin_Deva hin_Deva